Se cancel·la la vint-i-tresena campanya d’excavacions a la residència fortificada de Sant Jaume d’Alcanar | Canal56 Notícies\nInicio Alcanar Se cancel·la la vint-i-tresena campanya d’excavacions a la residència fortificada de Sant Jaume d’Alcanar\non: 02/07/2020 En: Alcanar, Cultura\nEnguany no es durà a terme la campanya anual d’excavacions a la residència fortificada de Sant Jaume d’Alcanar. La crisi del coronavirus ha obligat l’Ajuntament d’Alcanar i el Grup de Recerca en Arqueologia Protohistòrica de la UB, el GRAP, a suspendre les excavacions que es fan tots els estius des del 1997.\nDavid Garcia, doctor en arqueologia i codirector de les excavacions, explica que durant el període d’excavacions vint-i-cinc persones conviuen durant les 24 hores del dia treballant colze a colze, “considerem que és un context que té el potencial clar d’esdevindre un focus de contagi. Un risc, per altra banda, innecessari”.\nDes del GRAP asseguren que ha estat una decisió complicada de prendre. “Ens dol, certament, atès que, per moltes raons, la campanya de Sant Jaume representa el moment més important de l’any per al GRAP, però pensem que és just el que ara toca”, comenta Garcia. De fet, en vint-i-dos anys de campanyes serà la segona aturada, la primera fou el 2014 per temes burocràtics de la Generalitat de Catalunya.\nJoan Roig, alcalde d’Alcanar, afegeix que “hem decidit, conjuntament, posposar la realització d’aquesta campanya fins a l’any vinent per a protegir els membres de l’excavació, però a la tardor esperem fer la xarrada anual on l’equip del GRAP ens explicarà les novetats de les investigacions que estan portant a terme”.\nEnguany, durant el mes d’agost, l’equip de David Garcia treballarà en diferents línies de recerca per continuar avançant en les investigacions d’aquesta època històrica tan apassionant. També es farà “una visita de quatre o cinc dies al jaciment per a fer-ne el manteniment”.\nLes principals línies d’estudi actuals del GRAP parteixen de la campanya d’excavacions de l’any passat, en la qual hi va haver sorpreses, com la descoberta d’un espai sagrat o el fet que la residència fóra construïda sobre fonaments de tipus fenici. També s’està estudiant en la hipòtesi que el jaciment fou orientat cap a algun lloc en concret, com la lluna o el sol, per determinades creences.\nLa Diputació aposta per la ceràmica al carrer en la nova etapa d’Huguet com a diputat


Compromís considera el pacte PP i Ciudadanos per a regenerar la política a Alacant una broma de mal gust | Alacant Extra\nNatxo Bellido, secretari local de Compromís, ha qualificat el pacte entre el PP i Ciudadanos a la ciutat d’Alacant i la Diputació una broma de mal gust. “Dir que el pacte va dirigit a regenerar les institucions i lluitar contra corrupció quan aqueixa broma ens la compten zaplanistes d’un i un altre costat la veritat és que no té gràcia”, ha reclamat Bellido.\nDes de Compromís han afirmat que el pacte entre PP i Ciudadanos no té cap proposta feia Alacant més enllà d’exercir de contra a les polítiques del Govern del Botànic. D’altra banda, la coalició també ha ironitzat sobre que la proposta política de Ciudadanos de regenerar la Diputació i l’Ajuntament siga “amb els mateixos que s’han servit del transfuguisme polític per a governar la legislatura passada”.\nA més, Bellido ha criticat durament a través del seu compte personal de Twitter que la reunió de PP i Ciudadanos per a parlar de pactes dilluns passat 10 se celebrara a la sala de la Junta de Govern de l’Ajuntament d’Alacant.


02.08.2016 - 07:09\nActualització: 02.08.2016 - 09:09\nL’esperada decisió d’ahir del Tribunal Constitucional va acabar sent una no decisió. Requerits d’urgència pel govern espanyol i reunits el primer dia d’agost, fora per tant del calendari de sessions de la institució, els magistrats van decidir senzillament de no fer-hi res. Obrir un expedient i prou. I demanar informació a les parts sobre el que va passar —com si no fos públic el que va passar ni la tinguessen tota. Una actuació, doncs, per a la qual no calia ni tanta urgència ni tanta escenificació. Era més fàcil dir que ho atendrien al setembre quan tornàs a començar el període de sessions. Però el govern espanyol volia sancions ara i per això els va fer reunir-se a tota pressa.\nL’escrit de l’advocat de l’estat era d’una prosa contundent. Parlava de l’acte del parlament afirmant que era ‘un acte de frontal desacatament i manifest incompliment de la constitució’ i definia la Generalitat i el parlament dient que són ‘instàncies cridades a engegar el procés secessionista’. El govern espanyol afirmava en el mateix text que el parlament havia comès ‘una situació de pertorbació extremadament greu de l’ordre constitucional’ i recordava al tribunal que ho havia fet en contravenció oberta a una decisió anterior del tribunal mateix. Per primera vegada des de la reforma de l’octubre de l’any passat, el tribunal podia fer servir el famós article 92 de la Llei Orgànica que l’autoritza a sancionar una instància que haja violat una ordre directa seua, cosa que efectivament ha passat i ha passat a la vista de tothom. I, tanmateix, van decidir d’obrir un expedient i prou.\nA la famosa sessió del parlament on van passar els fets tots recordem les amenaces de Xavier Garcia Albiol i com va afirmar que hi hauria sancions ‘més aviat que tard’. És com els seus li devien dir que digués, confiats que farien com tenien previst. Però no. Malgrat tanta amenaça els magistrats han decidit d’obrir un expedient i prou.\nEls catalans encara avui mirem això que en diem ‘Madrid’ amb un respecte reverencial, amb una certa por. És l’herència de tants i tants anys de veure el seu poder immens projectant-se sobre i contra nosaltres. Però fets com els d’ahir ens haurien d’anar obrint els ulls sobre l’enorme fragilitat en què es mou ara mateix aqueix ‘Madrid’ que abans era tan resolutiu i directe. Sense govern des de fa mig any, sense un parlament estabilitzat, amb un monarca que no sap com sortir-se’n i amb un tribunal constitucional afeblit per les polèmiques sobre els membres, per la obediència partidària, per aquest canvi legislatiu de l’any passat que els jutges mateix van criticar…\nVist contra aquest panorama, vista amb aquesta clau, la feblesa de l’estat espanyol se’ns apareix ben nítida: el Tribunal Constitucional prohibeix, sense decretar cap mesura de força real, una resolució que prèviament havia prohibit realitzar i que malgrat la prohibició havia estat realitzada. Ves quin ridícul. I probablement és per una combinació de totes aquestes febleses que apuntava abans que no s’atreveixen a fer passos que impliquen ja el punt de no retorn. Ni tan sols malgrat tota la retòrica guerrera del govern i malgrat l’evidència indiscutible dels fets. Ells obren un expedient i prou segurament perquè, com a mínim per ara, no es veuen amb cor de fer gestos forts i contundents, conscients de la repercussió que tindrien. I nosaltres, amb tot plegat, continuem guanyant posicions.\n21.05.2022 · 14:36\n02.08.2016 · 01:34\nEspanya implosiona, això és un fet.\nAra bé, no menystinguem un animal ferit.\n02.08.2016 · 08:48\nDes del 9N vivim en una doble realitat jurídica. És o no és vigent la declaració del 9N? Segons 63 diputats del parlament no és vigent, el TC castellà l’ha tombat. Segons 72 diputats sí que és vigent, la declaració deia específicament que el TC no la podria tombar. Quina és la realitat? La realitat és quàntica. Lògica difusa. És el gat de Schrödinger. Totes dues són certes a la vegada i no sabrem quina de les dues ha estat la vertadera fins que el procés acabi. El que el Gobierno semblava demanar al TC era que desfés ja la indeterminació. Però això hagués portat a un carrer en el que la declaració tenia molts números de ser certa. A més, de fet, no ho podien fer en dues hores. El garbuix legal plantejat (com a presidenta em dec a la normativa de la cambra) no es resol en 20 minuts. El moviment no és dolent, pel TC. No posen llenya al foc de la manifestació de l’11S i a més cridaran a declarar la presidenta. I aquesta no pot acceptar, perquè trencaria la indeterminació en favor de la realitat no 9N. Però estic convençut que la presidenta sabrà trobar la manera de comunicar al TC allò que ells vulguin sense reconèixer-los el dret a demanar.\n02.08.2016 · 09:52\nPels espanyols sols hi ha dues coses vertaderament sagrades: la “siesta” i les vacances. Tot lo demés es vanitat de vanitats.


Cepvi presenta un estudi sobre els efectes nocius pel sector vitivinícola del polígon Cal Vies | RTVVilafranca\nA més el president del Centre d’Estudis del Paisatge Vitivinícola, Miquel Vidal, ha anunciat l’inici d’una nova etapa de la seva entitat, que davant la conjuntura complexa que viu el Penedès.\nAquest dilluns a la tarda s’ha fet a l’Escorxador la presentació d’un estudi realitzat per experts en planejament membres de Cepvi, que posen sobre la taula els efectes que pot tenir un polígon logístic de grans dimensions com el que es preveu entre l’Arboç, Castellet i Castellví.\nA més el president del Centre d’Estudis del Paisatge Vitivinícola, Miquel Vidal, ha anunciat l’inici d’una nova etapa de la seva entitat, que davant la conjuntura complexa que viu el Penedès, ha decidit un canvi d’estratègia i promoure una comunicació més directa.\nL’estudi l’han presentat els arquitectes, experts en planejament, Josep Bertran i Iñaki Ortiz.\nJosep Bertran recorda que el polígon de Sant Marçal-Cal Vives va néixer d’un planejament de caràcter local, que el Pla Director de l’Alt Penedès va excloure, però que aquest estiu el departament de Territori i Sostenibilitat ha agafat com acció pròpia per a desenvolupar-lo.\nSegons Cepvi l’estudi constata que el nou polígon pot tenir unes afectacions nocives per el sector vitivinícola.\nBertran assenyala que el polígon se situa entre les dues grans vies de comunicació per carretera del Penedès, l’AP7 i la N-340, i que amb naus logístiques de fins a 20 metres d’alçada tindrà un efecte molt negatiu al pòrtic del Penedès vitivinícola.\nCEPvi, Sant Marçal - Cal Vies\nAlerta per la sobreexplotació dels recursos hídrics que nodreixen el Penedès\nEls paisatges de l’aigua centren el vuitè Congrés d’art, paisatge vitivinícola i enoturisme\nEl patrimoni de l’aigua i el turisme del vi centren una nova tertúlia organitzada per el CEPvi


Elena Furiase es llença com a empresària\nElena Furiase està a punt de crear la seva pròpia marca de roba | INSTAGRAM\nElena Furiase es llença com a empresària i crearà la seva pròpia marca de roba\nL'aventura l'iniciarà amb la seva estilista personal Ana Capel\nper Beatriz Paricio Cabañas 04/04/2019 07:00h\nLa filla de Lolita Flores, Elena Furiase, està passant per un dels millors moments de la seva vida. Ja no només personalment amb l'arribada del seu fill Noah, sinó també professionalment. Tant és així, que la néta de Lola Flores estaria pensant crear una marca de moda amb la seva estilista Ana Capel, tal com explica 'La Coctelera'.\nAlmenys així ho va manifestar Furiase durant la promoció de l'octava i darrera temporada de l'exitosa sèrie 'Juego de Tronos' que començarà el pròxim 14 d'abril i que va tenir lloc a la plaça de braus d'Osuna a Sevilla.\nNous projectes dins i fora del món de la interpretació\nPreguntada per si té ganes de tornar a la seva vida professional després de ser mare per primera vegada, Furiase va dir que: «Reprenem, de nou, la pel·lícula 'Rosalinda' amb Ramón Luque, que tenia moltes ganes de tornar perquè jo la vaig començar estant embarassada i ara la reprenem perquè han tingut l'amabilitat d'esperar-me. Després, tinc un projecte de televisió, però no puc dir res».\nAra bé, la sorpresa del dia la va donar quan va assegurar que està preparant una marca de moda junt amb la seva estilista. Per tots era desconeguda aquesta faceta de l'actriu i ha sorprès a tots els seus seguidors amb ella. L'objectiu de la marca serà, segons va explicar ella mateixa, que la dona se senti guapa i única.\nEn un primer moment, la idea és crear vestits de convidada per a qualsevol mena d'esdeveniments i, en casos puntuals, crear també alguna peça per actrius. No obstant això, Furiase ha manifestat la intenció que la nova línia de moda sigui el màxim accessible possible per a totes les dones que vulguin presumir de bon gust a l'hora de vestir.\nTambé et pot interessar: Elena Furiase reivindica el feminisme durant el bateig del seu fill\nLa intenció de donar-li companyia a Noah\nSens dubte, la filla de Lolita tenia ganes de parlar i sincerar-se sobre la seva situació personal. En aquest sentit, va admetre que compaginar la seva feina amb ser mare li està resultant força fàcil, ja que el petit Noah és un nen molt bo. Tant és així que la jove parella ja s'hauria plantejat donar-li un company de vida en un marge de dos anys.\n«En un futur no molt llunyà, però no significa que estigui buscant-lo ja, però sí que és cert que ja ho tenim pensat i ens encantaria, d'aquí a dos anys, poder donar-li un germanet o germaneta», va confessar Furiase. Per la seva banda, en un altre acte, es va preguntar a Lolita per aquesta notícia i es va limitar a dir ben somrient que: «Jo ja vaig tenir-ne dos. Ja sóc àvia».\nElena Furiase ja pensa en donar-li un germanet a Noah | CatalunyaDiari.cat\nTambé et pot interessar: Afirmen que Lolita acumula una fortuna de 190 milions d'euros\nEl nou i exclusiu producte que ha posat a la venda Cristina Pedroche\nMercadona té la infusió més recomanada contra marejos i refredats per 1,30 €\nRoba Lolita Flores Elena Furiase


Caixa Catalunya preveu que l'IPC de setembre augmentarà tres desenes, situant-se en el 2,5% | Consumer\nCaixa Catalunya preveu que l’IPC de setembre augmentarà tres desenes, situant-se en el 2,5%\nAixò estarà provocat per l'alça dels preus de l'energia i els aliments no elaborats, així com per l'avanç en la inflació subjacent\nData de publicació: Dimarts, 25deSetembrede2007\nCaixa Catalunya va afirmar avui que la inflació prevista per al mes de setembre a Espanya presentarà una tendència alcista amb un augment de tres desenes, fins a aconseguir el 2,5%. El repunt del ritme interanual de l’IPC vindrà provocat per la tendència a l’alça en els preus de l’energia i els aliments no elaborats, així com també per l’avanç d’una desena en la inflació subjacent, que se situarà en el 2,6%, segons aquesta entitat.\nEl preu dels productes energètics augmentarà dues desenes aquest mes, la qual cosa contrasta amb la caiguda del 2,2% experimentada durant el mes d’agost. Quant als aliments no elaborats, els seus preus s’incrementaran quatre desenes, situant la mitjana interanual en el 4,4%.\nL’entitat financera preveu, dins del nucli subjacent, un repunt en els preus al consum al setembre hagut d’en gran mesura al “major dinamisme” dels aliments elaborats, la taxa interanual dels quals se situarà en el 3%. D’igual manera, el component de béns industrials també avançarà favorablement una desena respecte a agost, mentre que en el sector dels serveis es produirà una estabilització en el 3,9% del creixement interanual.\nIPC-ca pujada setembre


Ja disponible la guia 'Càncer de ronyó i alimentació. Manual per a pacients i familiars' | Junts contra el cancer - FECEC\nJa disponible la guia ‘Càncer de ronyó i alimentació. Manual per a pacients i familiars’\nDesprés del diagnòstic d’un càncer renal són moltes els dubtes que se’ns plantegen i pot ser que vàries tinguin relació amb l’alimentació: com afecta en el nostre estat de salut? Quina dieta seguir per a afrontar millor la cirurgia? Quins aliments són aconsellables durant els tractaments?\nPer aquest motiu, Fundació MÉS QUE IDEES, Fundació Renal ALCER España i Ipsen hem impulsat “Càncer de ronyó & Alimentació. Manual per a pacients i familiars”, una guia que t’ajudarà a conèixer millor la teva malaltia i com afecta al teu estat nutricional, a millorar el teu dia a dia a través de l’alimentació i a afrontar amb més recursos aquesta etapa de la teva vida.\nPots consultar o descarregar el manual aquí.


El Bar Lasser de Mollerussa continua amb la seva programació de concerts en directe, una iniciativa que té la pretensió de dinamitzar l'oferta cultural i de promocionar a les joves promeses del territori. Aquest dissabte serà el torn dels Lleidatans Imperial Stöut, un dels grups dels guanyadors del Directe del 2012.\nmollerussa cultura els dissabte bar guanyadors\nJesús veu, Àlvaro bateria, Pol guitarra i Rafa al baix, formen Imperial Stöut.\nEl Bar Lasser de Mollerussa és un dels locals de la capital del Pla d'Urgell que més dinamisme ha aportat a la programació dels caps de setmana, organitzant de forma periòdica concerts en directe de grups emergents del territori. Sense massa limitacions d'estils els responsables del local tenen la pretensió que el públic pugui valorar el directe de la música que es genera a la demarcació.\nAquest cap de setmana és el torn dels lleidatans Imperial Stöut, un grup que neix a mitjans del 2011, fruit de l'amistat entre l'ex-vocalista de Missfire Jesús i Àlvaro l'ex-batería de Septhing, que decideixen materialitzar una nova banda, per la qual cosa incorporen al baixista Rafa i al guitarra Pol.\nDe seguida el grup es va encarar cap al hard rock més contundent amb clares influències de bandes com: The Stooges, Hellacopters, Hardcore Superstar, Ramones o Backyard Babies. Imperial Stöut és una banda nascuda per al directe, amb un so contundent i cru que la defineix. Actualment entre les seves versions es poden escoltar temes com Search and destroy de The Stooges, Slither de Velvet Revolver, I belive in miracles dels Ramones o All my friends are dead de Turbonegro.\nA principis de 2012 el grup va començar a recollir els seus primers fruits després d'una breu sèrie de concerts entre Lleida i Saragossa que van servir per fermar el directe de la banda. A l'abril d'aquest mateix any la banda va ser seleccionada com a finalista del Directe 2012 de Lleida.\nAquest dissabte a partir de les 12 de la nit, els buscadors de noves sensacions musicals i notàlgics dels grups de culte, tenen l'oportunitat d'escoltar una de les bandes més potents del panorama musical lleidatà, i en un dels locals més dinàmics de Mollerussa, Bar Lasser.\nEl seguidors del grup LEXU'S ja poden gaudir del videoclip del darrer treball.


[Guillem Perdrix] Connectar escoles i cooperatives, balanç del programa Cultura Emprenedora a l’Escola\nYou are here: Home / Món cooperatiu / Treball / Economia / Veus / Opinions / [Guillem Perdrix] Connectar escoles i cooperatives, balanç del programa Cultura Emprenedora a l’Escola\nCultura emprenedora a l’escola (CuEmE) és un programa impulsat per la Diputació de Barcelona amb el suport de la Federació de Cooperatives de Treball de Catalunya. La iniciativa busca fomentar l’esperit emprenedor en clau cooperativa entre l’alumnat del cicle superior d’educació primària, especialment de cinquè. (Aquest article es va publicar a El Diari de l’Educació.)\nCultura emprenedora a l’escola (CuEmE) és un programa impulsat per la Diputació de Barcelona amb el suport de la Federació de Cooperatives de Treball de Catalunya. La iniciativa busca fomentar l’esperit emprenedor en clau cooperativa entre l’alumnat del cicle superior d’educació primària, especialment de cinquè. Gràcies al CuEmE, durant el curs 2017-2018, uns 7.000 alumnes de 177 escoles a 78 municipis de tot Catalunya s’han familiaritzat de primera ma amb el món empresarial cooperatiu. Entre tots han creat 300 cooperatives, mitjançant les quals nens i nenes han pogut implicar-se directament en totes les activitats relacionades amb la creació, organització, gestió i tancament de l’empresa.\nEl projecte facilita un programa d’activitats de foment de l’emprenedoria amb un vessant cooperatiu que els centres educatius impulsen directament. De forma concreta, durant un curs escolar, l’alumnat crea i gestiona una cooperativa escolar amb el suport de la comunitat educativa, l’administració i agents socials de la seva localitat. Per fer-ho s’utilitza la metodologia educativa del treball per projectes, amb el qual s’intenta reforçar valors com la solidaritat, la igualtat d’oportunitats i l’equitat, alhora que constitueix una eina d’inclusió social.\nProjectada pel Cicle Superior, el programa CuEmE és una iniciativa que té la voluntat de consolidar aprenentatges en una etapa en la qual els nens i nenes evolucionen progressivament cap a l’autonomia, l’autoconcepte i la seva inclusió en grups.\nEsperit emprenedor i cooperatiu\nEl programa Cultura emprenedora a l’escola aposta pel model cooperatiu com a filosofia empresarial de base, perquè aporta un model de gestió democràtica i participativa i reforça un vessant de responsabilitat social.\nL’esperit emprenedor és l’habilitat de les persones per transformar les idees en actes. La creativitat, la iniciativa, la innovació i l’assumpció de riscos, així com amb l’habilitat per planificar i gestionar projectes amb el fi d’aconseguir objectius, en són les seves principals característiques.\nLa seva promoció esdevé cabdal en el context d’una societat del coneixement, perquè augmenta la relació entre el sistema educatiu i el productiu, incrementa la qualitat del treball, afavoreix la millora dels resultats educatius i promou l’adquisició d’un conjunt de capacitats, habilitats i valors útils que capaciten les persones a gestionar adequadament els seus projectes professionals i vitals.\nLa participació dels ajuntaments i ens locals és cabdal en el projecte Cultura emprenedora a l’escola perquè facilita la relació de les escoles amb l’entorn i promou la implicació dels agents locals en la dinàmica quotidiana de les cooperatives. Els serveis de promoció econòmica i educació municipals actuen com a dinamitzadors i coordinadors del projecte posant els seus recursos al servei de l’esperit emprenedor de l’alumnat.\nCom a Federació de Cooperatives de Treball de Catalunya, la nostra tasca consisteix a fomentar el coneixement de cooperatives reals que es troben al territori proper a les escoles participants al programa i per a que actuin com a inspiració pels nens i les nenes. D’aquesta forma, es potencia el vincle local i la creació de referents propers. Aquest any, s’han mostrat disponibles per a participar al programa, al menys 120 cooperatives de treball.\nLes fases de la cooperativa\nPer reproduir el més fidelment possible el camí iniciat pels futurs cooperativistes, cada cooperativa escolar passa per diverses fases. En el moment de la constitució, els alumnes organitzen assemblees i reunions per escollir el nom, determinar quin serà el seu capital social, quins productes faran, els càrrecs que la representaran i elaborar uns estatuts. En aquesta fase també es fan gestions per legalitzar la cooperativa i donar-la d’alta a l’oficina d’atenció al ciutadà de l’ajuntament.\nA continuació, es tria la imatge corporativa de la cooperativa. Aquest procés també serà participatiu i compartit per tots els participants i dona lloc a un logotip que representarà la cooperativa. A més, s’elabora un blog on explicaran els seus objectius i totes les activitats que aniran realitzant durant el curs.\nL’alumnat treballa també el finançament de la cooperativa. Es plantegen, fent els càlculs necessaris, si necessiten més diners dels que disposen amb el capital inicial per tal afrontar la producció o altres despeses. Si constaten que calen més recursos econòmics, es pregunten d’on poden treure els diners que els falten i quines fórmules hi ha per aconseguir-los.\nApareix la possibilitat de sol·licitar un préstec, que el poden demanar a amics, familiars, a l’escola o a una entitat financera.\nSi decideixen recórrer a una entitat bancària (tradicional, cooperativa o ètica) es reuniran amb els seus representants per a explicar-los el projecte i pactar les condicions del finançament. En aquesta fase, la Federació de Cooperatives de Treball de Catalunya proposa als alumnes un préstec d’un màxim de 150 euros a les entitats financeres que conformen la Xarxa Financoop.\nDesprés de vendre els productes al mercat i ingressar els diners de la venda, els alumnes hauran de tornar el préstec a l’entitat bancària en la data pactada.\nGuillem Perdrix, director de la Federació de Cooperatives de Treball de Catalunya\nIn : Món cooperatiu, Treball / Economia, Veus / Opinions


INFO RÀDIO CALELLA: Cristina Gómez, cap de llista ERC a Calella\nLa calellenca Cristina Gómez ha estat escollida per unanimitat cap de llista d’Esquerra Republicana de Catalunya a Calella per a les eleccions municipals de 2011. Una notícia que s'ha conegut aquesta passada nit ja que la secció local d’Esquerra a Calella va celebrat ahir al vespre l’assemblea extraordinària d’elecció de cap de llista de cara a les eleccions municipals que es celebraran el 22 de maig de l’any vinent.\nLa nova cap de llista ha explicat a Ràdio Calella com afronta aquest repte. Destaca que ara es centrarà en l'elaboració de grups de treball per elaborar el programa i una llista electoral que sigui engrescadora.\nLa nova cap de llista d'Esquerra a Calella ha avançat que el seu objectiu és consolidar la presència del seu partit dins l'Ajuntament i poder continuar la feina feta fins ara al llarg de quasi 3 mandats. Gómez ha explicat que al llarg d'aquests tres mandats en què Esquerra ha estat a l'equip de Govern de Calella "la ciutat ha experimentat una gran transformació".\nCristina Gómez és llicenciada en Ciències Polítiques i de l’Administració per la Universitat Autònoma de Barcelona finalitzant la carrera a la Universitat d’Estocolm, a Suècia. Ha realitzat els cursos del Doctorat en Ciències Polítiques i Socials a la Universitat Pompeu Fabra en l’actualitat està cursant estudis de psicologia a la Universitat Oberta de Catalunya.\nHa treballat en la realització de diversos estudis en l’àmbit social, a l’Institut d’Estudis Regionals i Metropolitans de Barcelona i a la Fundació Jaume Bofill, entre d’altres, i actualment treballa al grup d’Esquerra Republicana de Catalunya de la Diputació de Barcelona. És vicepresidenta de la Federació comarcal d’Esquerra Maresme i secretària d’Organització de la Regió Metropolitana de Barcelona d’Esquerra alhora que des del 2007 és Consellera Nacional d’Esquerra.\nPublicat per Serveis Informatius Ràdio Calella a 8:45


Com Kim Kardashian va robar la fama de Paris Hilton - La Brutícia\nGetty Images Per Nicki Swift/8 de març de 2016 20:32 EDT/Actualitzat: 20 de febrer de 2018 15:30 EDT\nA Paris Hilton li agrada agafar crèdit per 'crear' Kim Kardashian. Pot ser certament cert: Kardashian va començar a crear cameos La vida senzilla com a ajudant i estilista de Hilton. No obstant això, potser ha creat un monstre, perquè Kardashian ha ombrejat massivament Hilton. Així és com la hereva de l’hotel Hilton va ser destronada pel polèmic Kardashian.\nLa cinta sexual de Kim va ser més notòria\nTant Paris Hilton com Kim Kardashian van obtenir notorietat mitjançant cintes sexuals 'filtrades'. No obstant això, és possible que Kardashian li hagi aconseguit més tracció. La cinta de Kardashian va protagonitzar una altra celebritat de baix nivell (Ray J), mentre que Hilton la va tenir a Rick Salomon, que mai no va ser (ni es va fer) famós. Va començar per algun lloc, no?\nUna part de la raó per la qual Kardashian té un seguiment més gran que Hilton es dedica a la simple sincronització: les xarxes socials només van estar en les seves etapes més modernes quan Hilton estava en el punt àlgid de la seva popularitat (i controvèrsia). Les primeres instàncies de Kardashian amb la infàmia van coincidir amb l’alba de Twitter i l’obertura de Facebook a tots els usuaris, no només als estudiants universitaris. Probablement això pugui explicar les grans diferències en els seus seguiments. Forbes informa que Kardashian 'té 54,6 milions d’adeptes d’Instagram als 5,3 milions de Hilton; té 37,8 milions de seguidors de Twitter als 13,4 milions de Hilton; i té 26,9 milions de seguidors a Facebook als 7,3 milions de Hilton. ' Sembla que #TheSimpleLife no està tan estès com #KeepingUpWithTheKardashians.\nDavid Bowie, filla\nLa família Kardashian és més famosa\nLa gran i famosa família de Kardashian la manté a la premsa. Tot i que cap dels membres de la família de Kim coincideix amb el seu nivell de mega fama. Inclou el model de Kendall Jenner, la sensació d’Instagram Kylie Jenner, la reina de fitness (i el drama) Khloe Kardashian, l’imaginari Kris Jenner, la icona transgènere Caitlyn Jenner, el principal paramour de Bieber, Kourtney Kardashian. Mentrestant, París té la seva germana Nicky, que preferiria mantenir-se fora dels focus.\nLes relacions de Kim tenen un perfil més alt\nLes altes relacions i matrimonis de Kardashian mantenen el seu nom en els llavis de tothom. Des del seu matrimoni de 72 dies amb Kris Humphries fins al seu breu desviament amb Gabriel Aubry, i fins i tot el seu famós matrimoni amb Kanye West, tots els que han estat Kim han tingut algun tipus de reconeixement. A més, totes les relacions de Kardashian han estat almenys semi-greus. Hilton, en la seva majoria, data models de la llista Z com River Viiperi, i les relacions són generalment tan curtes que els nois ni tan sols poden aprofitar el seu nom.\nnick the bachelor college\nNord i Sant\nUna forma de multiplicar el poder estrella és, bé, multiplicar. Kardashian és una mare de l’adorable fashionista del nord-oest i simpàtic nen Saint West. Hilton, fins ara, és un arbre sense fruit.\nLa mirada de Kim canvia amb els temps\nLa mirada de Hilton continua sent molt '00s. De vegades, fins i tot es queda amb un gos al moneder, és super flaca, té un color marró taronja, extensions rosses i vestits descarats. Mentrestant, Kardashian retalla les seves corbes en conjunts d'alta moda (la majoria escollits per Kanye West). És hora que París es renovi.\nesglésia de kanye west\nEl passat racista de París la persegueix\nHilton té una història racista documentada. Al llibre del 1999 Tothom t’estima quan estàs mortL'autor Neil Strauss diu que Hilton li va dir: 'No puc suportar homes negres. Mai no en tocaria. És brut. El 2007, es va filtrar un vídeo de Hilton dient closes racials. Mentrestant, Kardashian ha mantingut diverses relacions d'alt perfil amb diferents races d'homes. Això fa que Kardashian sembli una persona millor (i més comercialitzable), ja que apel·la a un grup demogràfic més gran.\nComparació de registres\nUn dels components de la fama de Hilton va ser el seu historial penal. El 2010 va ser rebentada per sospita de possessió de cocaïna. En un incident separat el mateix any, va ser acusada de tinença de marihuana però esborrada dels càrrecs. Al 2006, Hilton va ser acusat de DUI i va complir 45 dies de presó per violar la seva llibertat condicional.\nMentrestant, Kim Kardashian no té antecedents penals. Va dir Kardashian Gent, 'No beu alcohol en absolut. Les meves germanes beuen, així que quan em fan una mica boig, estic allà per enderrocar-les. Com a resultat, els seus detractors es veuen a Kardashian com a últim inofensiu (si no té sentit). Si bé Hilton pot haver estat infame, no va ser perquè a la gent li agradava realment. Pregunteu-li la seva frenètica, Lindsay Lohan.


Una pitonissa que augura la victòria d'Hereu a Barcelona, protagonista del vídeo de campanya de la JSC ! directe!cat\ndirecte ! a La República. N. 4126. Dilluns, 20 de setembre de 2021 10:13 h\nPolítica Última actualització Dimecres, 11 de maig de 2011 05:00 h\nUna pitonissa que augura la victòria d'Hereu a Barcelona, protagonista del vídeo de campanya de la JSC\n'Vostè són homes de fe i 30 anys més no són res' adreça a CiU l'espot dels joves socialistes\n'Barcelona és i serà socialista després d'aquestes eleccions', augura la pitonissa Caty, la protagonista de l'espot de campanya de la Federació de Barcelona Joventut Socialista de Catalunya (JSC). En aquest vídeo, penjat a YouTube i difós a les xarxes socials, una actriu encarna el paper d'una vident que afirma que CiU no guanyarà les eleccions i anima el partit a tenir 'fe' 30 anys més a l'oposició. Amb aquest document, els joves socialistes pretenen incentivar el vot de l'electorat jove sota el lema 'El teu vot, el teu futur'. 'Animem a votar massivament aquells que s'estimen Barcelona i no volen fer 'passes enrere', ha afirmat el primer secretari de la JSC, Pol Carrión.\nbarcelona, eleccions municipals, jordi hereu, jsc, psc\nEn aquest vídeo apareix el consultori d'una vident, emulant els que surten a la televisió. Durant l'estona que dura, rep cinc trucades, una de cada grup polític amb representació al consistori. A cadascun dels representants, els augura un pronostic electoral. El pronòstic per ICV de la pitonissa Caty és força encoratjador, els augura que les eleccions els aniran bé i els recomana: 'A quien buen árbol se arrima, buena sombra le cobija'. Quant al PPC, la vident els diu que no guanyaran els comicis del 22 de maig ni a Barcelona ni a cap altre municipi. A Unitat de Barcelona, els alerta que algú del seu equip els 'tancarà la porta als nassos'.\n'Aquestes eleccions haurem d'escollir entre dues opcions clares: conservadors o progressistes que suposen dos futurs ben diferents', ha afirmat la JSC en una nota de premsa.\nParlen d'escollir entre 'la política de retallades i els silencis del senyor Trias de la mà del PP d'Alberto Fernández Díaz o continuar amb el projecte de construir una Barcelona centrada en millorar dia a dia les polítiques públiques al servei dels ciutadans i, en especial, dels joves que volem construir el nostre futur a la ciutat'.\n12 de maig de 2011, 00.33 h\nQuan vaig veure l'anunci de l'orgasme en la votació, pensava que els sociates no podien caure més baix... La més sincera enhorabona, aquest vídeo és un torpede directe a la línea de flotació del partit... I llavors els partits no-seriosos són els altres... Patètic...


Rellotge Rado amb mecanisme de quars. Mida de caixa de ø38 mm i gruix de 7.3 mm. Caixa i bisell d´acer inoxidable i revestiment PVD. Corretja de ceràmica d´alta tecnologia acer inoxidable i revestiment PVD. Vidre de safir. Resistència a l´aigua fins a 3 bar de pressió (30 m).


'Gold Digger' instal·lació guanyadora de l''A Cel Obert' 2021 - Ràdio Tortosa\n‘Gold Digger’ instal·lació guanyadora de l”A Cel Obert’ 2021\nLa intervenció Gold Digger instal.lada al pati dels Reials Col.legis de Tortosa ha resultat guanyadora de la vuitena edició del Festival Al Cel Obert, que tenia el tema de la Curiositat com a fil conductor. Una instal.lació que cobria el pati amb una làmina formada per mantes tèrmiques, creant una dualitat entre dos espais i a través de diversos punts perforats, el visitant podia satisfer la curiositat per veure què hi havia al darrera. La directora d’A Cel Obert, Cristina Bestratén ha destacat que les obres han sorprès al públic i la guanyadora expressava molt bé el tema d’enguany, la curiositat. Des de l’organització han valorat molt positivament l’acceptació del públic….\nEl tinent d’alcalde de cultura de l’Ajuntament de Tortosa, Enric Roig, ha avançat que de cara\nal Festival A Cel Obert de l’any que ve s’incorporaran novetats per millorar encara més aquest certamen, com ara la incorporació d’un espai escollit pel públic …\nLes vuit obres instal.lades en patis del nucli històric de Tortosa i Jesús s’han pogut veure fins aquest dimarts al migdia i les han visitat milers de persones.\nEtiquetes A Cel Obert Tortosa


El Departament organitza una Jornada formativa sobre les "Rutes Assistencials" - Portada - xativa\nEl Departament organitza una Jornada formativa sobre les "Rutes Assistencials"\nPrint El Departament organitza una Jornada formativa sobre les "Rutes Assistencials"\nJornada formativa sobre les rutes assitencials al Departament de Salut Xàtiva-Ontinyent\nEl Departament de Salut Xàtiva-Ontinyent ha organitzat una jornada formativa sobre una nova forma de treball conjunt entre professionals d'atenció primària i especialitzada que compta amb la visió de pacients, cuidadors i la comunitat. Esta ferramenta de treball s'anomena Ruta Assistencial Integrada (RAI) i busca la millora de la qualitat assistencial a través de la cooperació solidària entre els professionals.\nEstes rutes implanten en el Departament de Salut Xàtiva Ontinyent en dos línies inicials: "el pacient crònic avançat amb necessitats pal·liatives" i "la diabetis tipus 2". Sobre elles, s'ha basat el treball formatiu dels més de 60 professionals sanitaris que han pres part en la Jornada. S'evidencia així l'interés d'estos per la nova forma d'assistència sanitària que posa en el centre a pacients i la comunitat i situa la cooperació dels professionals com a peça fonamental de l'atenció.\nImpartida pel Dr. Carles Blay\nLa Jornada ha sigut impartida per un dels més destacats representants del disseny d'esta "ferramenta assistencial", el Dr. Carles Blay, que forma part de l'equip del Centre d'Innovació i Gestió del Canvi, investigador en este camp actualment i que compta amb àmplia experiència en la implantació d'estes Rutes.\nBlay entén les Rutes Assistencials com a "processos col·laboratius" de què afirma que "perquè la salut dels pacients estiga ben atesa, cada vegada més, necessitem que els diferents professionals que atenen a les persones treballen d'una forma col·laborativa". També ha explicat que les Rutes Assistencials "busquen promoure de manera cooperativa solidària i generosa de treball entre els diferents professionals, posant el pacient, les seues necessitats i preferències en el centre".\nEl Dr. Blay aposta obertament per esta nova ferramenta de treball en assistència sanitària de què ha dit "no hi ha segurament cap altra millor forma de treballar en el present i en el futur: pràctiques col·laboratives amb una mirada territorial i treballar junts per a respondre a les necessitats de les persones".\nDurant esta jornada formativa ha quedat patent que "els problemes que tenen els sistemes sanitaris contemporanis té problemes molt semblants" a l'hora d'abordar-los de forma local i que estos es basen en "l'envelliment de la població, la longevitat, la cronicitat, la complexitat de la configuració de la societat i del finançament" entre els més destacats però ha assegurat que "hi ha moltes iniciatives – com esta- que intenten donar la millor resposta a estos problemes" i que "no sols es tracta d'innovar i proposar coses nova sinó també de mesurar-ho i quantificar l'impacte que té en les persones".\nEstes rutes suposen també una estratègia fonamentalment per a l'atenció de pacients crònics amb una visió integral dels problemes de salut que busca millorar l'eficiència, que els pacients i cuidadors siguen els protagonistes, i instaurar un model col·laboratiu entre professionals de la salut basat en l'evidència científica i les bones pràctiques assistencials.


El PP de la Vall d’Uixó exigeix millores en la pista d'atletisme Vicente Arzo\nEl Partit Popular de la Vall d’Uixó ha presentat una moció que es debatrà en el ple de demà perquè el govern municipal realitze enguany les millores necessàries en la pista d'atletisme perquè els esportistes puguen gaudir d'unes instal·lacions en condicions i practiquen el seu esport amb total seguretat.\nLa portaveu adjunta dels populars, Gema Domínguez, ha assegurat que “en la nostra moció demanem al tripartit que consigne en els pressupostos municipals de 2018 la quantitat necessària per a arreglar i endreçar la pista municipal d'atletisme Vicente Arzo i que aquestes obres es duguen a terme durant enguany”.\nDomínguez ha explicat que “és necessari instal·lar de nou el sòl sintètic que com es pot comprovar té molts solcs”. Per a la portaveu adjunta del PP, “els nostres esportistes es mereixen unes instal·lacions en condicions perquè practiquen l'esport de forma digna i no en precari”.\nCal recordar que l'última gran actuació en la pista d'atletisme es va realitzar en 2010, sent alcaldessa Isabel Bonig. Amb una inversió de 300.000 euros es va alçar i es va asfaltar la pista, es va cobrir de sòl sintètic, es va instal·lar una gàbia per a llançament de platet, així com les bases per al llançament de disc i pes. Gràcies a aquesta actuació, el govern del Partit Popular va aconseguir l'homologació de la pista per part de la Real Federació Espanyola d'Atletisme.\nNo obstant açò, amb els últims canvis fets pel tripartit de PSOE, EU i Compromís amb el camp de rugbi “no sabem si la pista d'atletisme compleix les condicions que exigeix la Real Federació Espanyola d'Atletisme per a la seua homologació”. En aquest sentit, Domínguez ha assenyalat que “hem preguntat per compareixença si la pista segueix homologada, però encara no hem rebut cap resposta".


query_builder 24 agost 2012 16:52\nBalanç de l'onada de calor\nL’onada de calor del període del 17 al 23 d’agost ha estat la més important de l’estiu\nDes de mitjans de juliol s’han succeït diversos episodis de temperatures molt elevades i cal anar fins al juliol de 2006 o fins l’agost de 2003, segons la zona, per trobar un període de calor tan intens, extens i persistent a Catalunya\nLa massa d’aire molt càlid provinent del nord d’Àfrica va començar a afectar Catalunya al llarg de divendres, 17 d’agost. Des d’aleshores i fins el dijous 23, la temperatura al nivell de 850 hPa (a uns 1.500 m d’alçada) s’ha mantingut al voltant dels 25 ºC sobre Catalunya, segons dades dels radiosondatges. Aquesta no és una temperatura excepcional a 850 hPa, però sol comportar temperatures màximes semblants o superiors als llindars de Situació Meteorològica de Risc (SMR) a molts sectors del país.\nA diferència de l’onada de calor del 9 a l’11 d’agost, que va afectar bàsicament la península Ibèrica, en aquesta ocasió la massa d’aire càlid ha superat el Pirineu i ha arribat a abraçar gran part de l’Europa occidental, ocupant en alguns moments des del nord d’Àfrica fins el Mar del Nord.\nEl més destacable d’aquesta onada de calor a Catalunya ha estat la seva persistència. Si bé durant l’episodi del 9 a l’11 d’agost la massa d’aire va arribar fins i tot a ser més càlida al nivell de 850 hPa, en aquesta ocasió la durada ha estat molt superior, ja que aquella onada de calor va ser de 3 dies, mentre que l’actual ha estat d’una setmana.\nEl dissabte 11 d’agost el radiosondatge va mesurar 27,5 ºC a Barcelona (el segon valor més alt de la seva sèrie, iniciada el 1998), un valor que no s’ha assolit del 17 al 23 d’agost, quan s’ha arribat com a molt a 26ºC els dies 18 i 21. Tot i això, durant els 7 dies de l’episodi s’han mantingut els valors entre 23 i 26 ºC, cosa que té una afectació major en superfície, tant en mínimes com en màximes.\nL’onada de calor iniciada el 17 d’agost s’ha fet notar a tot Catalunya. Durant els primers dies de l’episodi va afectar especialment el Pirineu, Prepirineu i interior del país, mentre que durant els darrers dies ha afectat el nord-est i zones del prelitoral i litoral central. En tots aquest sectors la temperatura màxima ha superat diversos dies el llindar d’SMR. Només al litoral sud no s’han donat superacions d’aquests llindars durant tot l’episodi, tot i que la sensació de xafogor hi ha estat molt elevada.\nLa taula següent mostra els valors superiors a 25 ºC enregistrats a 850 hPa a l’estació de radiosondatge de Barcelona. El mapa correspon a la topografia de 850 hPa del dimarts 21 d’agost a les 12 hores UTC on s’aprecia la massa d’aire molt càlid que afectava el centre i sud del continent europeu.\nEn general, la temperatura màxima al llarg de l’episodi s’ha situat entre els 35 ºC i els 40 ºC a les comarques de l’interior, a les valls del Pirineu i Prepirineu i del prelitoral. Els 40 ºC s’han superat en zones baixes de l’interior, a les fondalades del Prepirineu Occidental (conca de Tremp i vall del Segre) i puntualment a zones del prelitoral. Aquests són els valors màxims de l’episodi a les estacions que han superat els 40 ºC:\nT màxima 17-23 agost (ºC)\nEls mapes següents mostren la temperatura màxima dels dies 20 i 21 d’agost, quan es van enregistrar els valors més elevats:\nCom a valors extrems, encara van ser-ho una mica més entre els dies 9 i 11 d’agost, quan fins i tot es van superar els 41 ºC en alguns punts: 41,8 ºC a Seròs, 41,6 ºC a Organyà o 41,2 ºC a Batea.\nAra bé, entre els dies 9 i 11 d’agost es va arribar a superar el llindar d’SMR a 81 de les 169 estacions de la XEMA (48%), mentre que entre el dia 17 i el 23 s’ha superat a 131 estacions (78%) i en molts casos durant diverses jornades. A continuació, es mostra l’evolució dia a dia de les estacions que han superat el llindar d’SMR, així com la seva distribució:\nEl dissabte va ser un dia extraordinàriament càlid a l’alta muntanya, ja que la temperatura màxima va ser la més alta de la sèrie a totes les estacions situades per damunt dels 1.800 metres d’altitud al Pirineu occidental i central (de la Val d’Aran a la Cerdanya). En aquesta zona va ser el dia més càlid almenys dels darrers 15 anys, que són els anys de la sèrie més llarga d’aquesta zona, a l’estació de la Bonaigua.\nDe totes maneres, la gran majoria d’estacions de la XEMA que tenen una sèrie de més de 10 anys de dades no han assolit la seva temperatura màxima absoluta durant aquest episodi. És a dir, hi ha hagut dies puntualment més càlids durant altres calorades (en mesos i anys molt diversos, segons la zona). Així, fora de l’alta muntanya, l’excepcionalitat d’aquesta onada de calor no ha estat tant la temperatura màxima assolida com la persistència de la calor, que sens dubte es deixarà notar en la temperatura mitjana de l’agost.\nConsiderant només les estacions que tenen almenys 10 anys de dades, la temperatura màxima entre el 17 i el 23 d’agost ha superat la màxima absoluta de la sèrie a 10 de les 127 estacions de la XEMA:\nFins ara, el dia més càlid dels darrers 15 anys a l’alta muntanya del Pirineu central i occidental havia estat l’1 d’agost de 2001, quan una massa d’aire molt càlid també va afectar plenament tot el país, inclòs el Pirineu. A la resta del país, la data de la temperatura màxima absoluta de cada EMA és molt variada, però destaquen l’agost de 2003, l’1 d’agost de 2001, l’agost de 2000 o bé el juliol de 1994.\nLes matinades des de diumenge fins dijous han estat molt càlides arreu del país, amb nits tropicals (temperatura mínima superior a 20 ºC) a bona part del país i fins i tot mínimes superiors a 25 ºC als sectors més càlids del litoral (ciutat de Barcelona i delta de l’Ebre) i algunes zones elevades de l’interior i del prelitoral.\nEn 24 de les 127 estacions de la XEMA, majoritàriament situades a l’interior del país, s’ha superat l’anterior temperatura mínima més elevada de la sèrie.\nL’elevada temperatura ambiental ha afavorit la pujada de la temperatura de l'aigua del mar, fins al punt que a l’Estartit, a una milla de les illes Medes, s’ha enregistrat la temperatura més alta dels darrers 40 anys prop de la superfície del mar, 26,1 ºC. El rècord fins ara datava d’agost de 1994 i era de 26 ºC. (Font: Josep Pacual)\nExcepcionalitat de l’episodi\nSens dubte, l’onada de calor que ha afectat Catalunya ha estat la més important dels últims 6 anys, tenint en compte intensitat, extensió i persistència. A més a més, considerant que des de mitjans de juliol s’han succeït diversos episodis de temperatura elevada, sobretot durant aquest mes d’agost, cal anar fins al juliol de 2006 o l’agost de 2003, segons la zona, per trobar unes setmanes tan caloroses.\nL’estiu de 2003 ha estat el més calorós que s’ha enregistrat mai a Catalunya, i particularment l’agost d’aquell any va ser especialment càlid. Segons com sigui el final de mes de l’agost d’enguany, algunes estacions de l’interior i del Pirineu podran enregistrar temperatures mitjanes comparables a les d’aquell agost. En canvi, al litoral i prelitoral, va ser clarament més calorós l’agost de 2003 que no pas el d’aquest any.\nPredicció per als propers dies\nLa predicció indica que el cap de setmana vindrà marcat per un descens de les temperatures i per un augment de la probabilitat de precipitació a les comarques de la meitat est del país i a punts del litoral i Prelitoral sud i central. El descens dels termòmetres comportarà una normalització de les temperatures per les dates en què ens trobem. Les màximes previstes es situaran entre 21 i 26 ºC al Pirineu, entre 26 i 31 ºC al litoral i entre 29 i 34 ºC a l’interior del país. A més, s’esperen alguns ruixats a punts del litoral sud i central, així com també durant les tardes a l’est del país. Serà aleshores quan podran caure amb més intensitat. A inicis de la propera setmana la temperatura tendirà a pujar lleugerament i de cara a dijous podrà tornar a baixar. Pel que fa a les precipitacions, encara es mantindrà la possibilitat d’alguns ruixats locals, preferentment a la meitat nord i est i sobretot de cara a dijous.\nJPG | 59\nPNG | 296


UGT "no descarta" una vaga general a finals d'any per derogar la reforma laboral\nPublicat 30/04/2016 17:51CET\nEl secretari general d'UGT de Catalunya, Camil Ros, ha afirmat aquest dissabte que "no descarta" que es convoqui una vaga general per derogar la reforma laboral del PP si el govern que surti de les noves eleccions generals no ho fa.\nHo ha dit en una entrevista a Catalunya Informació recollida per Europa Press, on Ros ha assegurat que no es pot permetre que es "cronifiqui" la situació de pobresa que, segons ell, viu molta gent treballadora.\nHa explicat que s'està generant més riquesa que el 2015, però ha lamentat que se l'estan quedant només "uns quants", quan caldria repartir-la entre tota la ciutadania.\nHa instat la patronal i els governs a "recuperar" els drets laborals i els salaris, i ha asseverat que fa falta un gran acord per tornar a convocar les places de treballadors de la sanitat i de l'educació que s'han jubilat i no s'han substituït.\nPreguntat sobre els últims resultats de l'atur, Ros ha dit que són "enganyosos" perquè actualment els contractes són precaris i amb sous baixos, que, segons ell, l'única cosa que fan és crear treballadors més pobres.


Un Airbus A380 fa un aterratge d'emergència a Singapur per una avaria en un motor\nUn Airbus A380, l'avió més gran del món, de la companyia aèria australiana Qantas, s'ha vist obligat a fer un aterratge d'emergència a Singapur, des d'on feia pocs minuts s'havia enlairat. Segons les primeres investigacions, una explosió a la part posterior del motor número 2, a l'ala esquerra, n'ha fet saltar la coberta, que juntament amb un tros de l'ala han caigut a l'illa indonèsia de Batam i han causat desperfectes en diverses cases, una escola i un centre comercial.\n04/11/2010 - 06.29 Actualitzat 05/11/2010 - 18.16\nEls passatgers de l'avió Airbus A380 de la companyia australiana Qantas han sentit una explosió i han vist sortir fum d'un dels motors de l'aparell. El pilot els ha intentat calmar i els ha explicat que per un problema tècnic havien de seguir a l'aire durant una estona per alleugerir la càrrega i deixar anar una part del combustible. El pilot ha pogut fer aterrar l'avió sense problemes i sense que hi hagués ferits. A l'avió hi anaven 440 passatgers i 26 tripulants.\nA causa de l'explosió s'ha desprès la cobertura del motor i una part de l'ala, que han caigut a l'illa indonèsia de Batam i han causat desperfectes en diverses cases, una escola i un centre comercial.\nL'aparell havia sortit de Londres, s'havia aturat a Singapur i continuava el viatge cap a Sydney, però aquests problemes l'han fet tornar a Singapur.\nAirbus ha reconegut que el motor de l'avió ha fallat, ha enviat un equip d'investigació a Singapur per saber exactament quin ha estat el problema i ha indicat que informarà "tan aviat" com sigui possible dels detalls que es vagin confirmant. Tot i això, ha aclarit que la responsabilitat de la investigació recau en les autoritats australianes, que són les competents.\nQantas ha atès els seus passatgers i tripulants proporcionant-los allotjament a Singapur, tot i que està preparant un vol especial amb destinació a Sydney que s'operarà previsiblement divendres per tornar els passatgers afectats a la seva destinació.\nQantas ha suspès totes les operacions a bord dels sis A-380 que tenen a la flota, i assegura que ha començat les seves pròpies investigacions per aclarir l'incident.\nAquest és el primer incident d'aquesta gravetat de l'A380 des que l'aparell va fer el primer vol comercial el 2005.\nAterratge d'emergència per un incident greu de l'Airbus A380\nAterratge d'emergència d'un Airbus A380 a Singapur


Autoterminal Barcelona es recolza en Lever Touch per a la gestió del seu centre tècnic – El Mercantil\nOperaran de manera conjunta a partir d'aquest mateix mes de juliol en unes instal·lacions de més de 5.000 metres quadrats\nD'esquerra a dreta: Giovanni Liccardo (Lever Touch) i Xavier Vázquez (Autoterminal)\t| Autoterminal\nEl director general de la terminal i plataforma logística de vehicles Autoterminal, Xavier Vázquez, i el director general de la companyia especialitzada en reparació de vehicles LeverTouch, Giovanni Liccardo, han signat un acord per a la gestió del centre tècnic d’Autoterminal en el port de Barcelona. L’objectiu d’aquesta aliança és l’explotació per part de Lever Touch d’aquesta instal·lació per a la reparació, modificació i muntatge dels vehicles d’importació i exportació operats per la terminal. Totes dues empreses començaran a operar de manera conjunta a partir d’aquest mateix mes de juliol.\nD’altra banda, l’acord també té la finalitat d’atreure a una altra mena de clients com a concessionaris, companyies d’assegurances, flotes i altres actors de proximitat. En aquest sentit, totes les instal·lacions estan orientades a oferir serveis de reparació, modificació, muntatge, manteniment, mecànica i electrònica per a l’automoció.\nL’acord aspira també a atreure activitat de concessionaris, companyies d’assegurances i flotes\nLiccardo ha assenyalat que el contracte subscrit “és la demostració de les nostres ganes de créixer, innovar i, sobretot, d’estar prop dels nostres clients”. Així mateix, ha augurat que “aquesta forta unió aportarà solucions úniques en el sector”. Per part seva, Xavier Vázquez ha destacat la importància de l’acord per a Autoterminal, “perquè ens permetrà oferir als nostres clients els millors i més amplis serveis de valor afegit, i ens dóna l’oportunitat d’abordar conjuntament noves i interessants oportunitats.\nD’aquesta manera, Lever Touch ha expandit la seva capacitat de Express Repair Centers en el territori. Es tracta del primer pas en la col·laboració entre totes dues marques, en un centre tècnic de més de 5.000 metres quadrats i en plena renovació “per a dotar-ho de l’última tecnologia en serveis de processament i reparació de grans flotes de vehicles”. Entre els serveis oferts, s’inclouen les reparacions amb la innovació tècnica Paintless Dent Repair (PDR), una reparació “100% ecosostenible”.


Recursos online per intel-ligència de mercats internacional :: AMEC\nDel 20 d'octubre de 2021 al 21 d'octubre de 2021\nRecursos online per intel-ligència de mercats internacional\nVols utilitzar la informació com els experts d'amec?\nEn aquest taller, l'Observatori d'amec explicarà les bases per construir una estratègia d'Intel·ligència de mercats internacional, des de realitzar una recerca de contactes internacionals fins seguir les possibles alertes i oportunitats comercials, i utilitzar els indicadors econòmics i comercials per avaluar el potencial dels diferents mercats internacionals.\nDirigit a personal del departament d'exportació.\nEl taller abastarà els següents aspectes:\nCom realitzar una recerca de contactes internacionals\nInformes i bases de dades per avaluar el potencial dels mercats, amb indicadors econòmics i comercials.\nRecursos per conèixer aranzels i regles d'origen.\nFonts d'informació sobre barreres a el comerç i la inversió.\nDirectoris de fires\nFonts de licitacions i projectes\nInscrivint a aquest curs incloem la teva subscripció a Canal de Tutorials sobre Eines d'Intel·ligència de Mercats Internacional de l'Observatori d'amec.\nA través d'aquest Canal, tindràs accés a un conjunt de vídeos on l'equip de l'Observatori t'explica pas a pas com utilitzar les eines vistes durant el curs, a més de moltes altres temàtiques.\nLa subscripció a Canal et permetrà accedir a tot el material durant un any. Els tutorials s'actualitzen de forma contínua, incorporant nous vídeos amb les últimes eines disponibles a internet.\nA més dels tutorials, l'Observatori amec posarà al teu abast un servei d'assessorament a través de videoconferència, telèfon i correu electrònic, amb el qual podràs treure el màxim partit als tutorials i convertir-te en un expert en intel·ligència de mercats internacional.\nSusana Gonzalez, responsable de l'Observatori d'amec.\nDia: 20 i 21 d'octubre\nImport del taller:\n345 € + 21% IVA = 417,45 € empreses associades a amec\n690 € + 21% IVA = 834,90 € empreses no associades.\namec pot gestionar la bonificació Fundae per a empreses associades participants en aquests tallers, per a això hem de disposar de la documentació necessària abans de l'10 d'octubre.


FIL D'OR REUS: de juny 2014\nCURS INFANTIL SCRAP I COSTURA\nTenim preparada una setmana plena de sorpreses on podran desenvolupar la seva creativitat i apendran a cosir i a fer Scrapbooking. Una mescla molt explosiva que no els deixarà indiferents, volem que aprenguin passant un bon rato.\nSetmana del 14 de juliol al 18 de juliol\nEdat: per nens/es a partir de 7-8 anys\nPreu: 50€ material inclòs\nEls ensenyarem a cosir de la millor de les maneres, els hi farem fer una aplicació en una samarreta, un bolso on podran tenir un primer contacte amb la màquina de cosir, un cartell per penjar a la porta de l'habitació de Scrapbooking i també decorarem una llibreta.\nPublicat per Fil d Or Reus a 10:20 Cap comentari:\nDimarts us esperem al Fil d'OR del carrer del Recs, amb unes grans rebaixes, no us ho podeu perdre!\nPublicat per Fil d Or Reus a 23:25 Cap comentari:\nPublicat per Fil d Or Reus a 22:43 Cap comentari:\nSi fa temps que tens ganes de fer Scrapbooking, ara és el teu moment!\nFarem un mini àlbum desestructurat amb diferents tècniques de Scrapbooking, divertit i alegre, el decorarem amb sobres, blondes, cintes, tintes, segells i diferents tipus d'adorns troquelats.\nVine a passar una tarda divertida i t'emportaràs un album fet 100% per tu.\nPreu: 28€ (material inclòs)\nPublicat per Fil d Or Reus a 08:21 Cap comentari:\nPublicat per Fil d Or Reus a 15:18 1 comentari:\nCoixinet per les agulles, Fet a classes de costura. T'agradaria aprendre a cosir? Vine a Fil d'Or... dijous de 17 a 19h, i divendres de 9 a 11.\nPublicat per Fil d Or Reus a 15:13 Cap comentari:\nLa guanyadora del sorteig ja ha vingut a recollir el seu premi, enhorabona Vero Herrera Ruiz!\nPublicat per Fil d Or Reus a 15:07 1 comentari:\nTaller d'avui de Patchwork! si, si, ho heu llegit bé, avui en diumenge....és que a Fil d'Or som molt treballadores. Amb Eva Gustems.\nTALLER DE SCRAPBOOKING AMB JUDY ALONSO\nPublicat per Fil d Or Reus a 16:13 1 comentari:\nTALLER MIXED MEDIA AMB MARTA JUEZ\nPublicat per Fil d Or Reus a 16:01 Cap comentari:\nNOUS MODELS DE PITETS\nPublicat per Fil d Or Reus a 16:14 Cap comentari:\nRobeta ideal per fer bosses per anar a la platja.\nPublicat per Fil d Or Reus a 12:19 Cap comentari:\nTenim el Kit preparat perquè et puguis fer aquesta bosseta o si ho prefereixes te la podem fer nosaltres.\nPublicat per Fil d Or Reus a 16:00 Cap comentari:\nPodeu comprar aquestes aplicacions per posar en samarretes, ja les venem retallades i prepardes per enganxar.\nPublicat per Fil d Or Reus a 22:57 3 comentaris:\nPublicat per Fil d Or Reus a 10:30 3 comentaris:\nCosetes fetes a classes de costura.....\nPorta pes, és ideal per agunatar les portes.\nPublicat per Fil d Or Reus a 08:30 Cap comentari:\nMINI ÀLBUM MIXED - MEDIA\nRealitzarem un mini amb un estructura molt xula i resultona amb una enquadernació rematada amb una peça de pell que li aporta un toc molt especial.\nVine a deixar volar la teva imaginació treballant tècniques de mixed media que aplicarem sobre diferents suports com el Kraft, la tela i el paper, que cadascú podrá personalitzar al seu gust! Aquarel·les, pintures acríliques, gesso, pasta de modelar, les noves tintes Color Bloom de Prima, glimmer mist, màscares... per a crear una peça única que decorarem amb la meravellosa col·lecció "Daily Stories" de Teresa Collins. Un álbum ple de detalls que no et pots perdre!\nPublicat per Fil d Or Reus a 22:50 Cap comentari:


El Kftí incorpora dos educadors al medi obert per copsar l'ús dels joves de l'espai públic -Joventut- 14/02/2017\nL'Ajuntament de Ripollet ha incorporat recentment dins del servei de Kftí dos educadors al medi obert, els quals donaran resposta a les noves necessitats i demandes de joves que fan ús de l'espai públic i que poden generar-ne usos no adequats. La tasca que realitzaran aquestes dues persones es complementarà amb la que ja es duu a terme tant al Kftí com al Kftó del Casal de Joves.\nL'objectiu establert des de l'Àrea de Justícia Social és treballar coordinadament amb tots els departaments i entitats que tinguin relació amb aquest col·lectiu per gestionar les seves necessitats i les respostes que el consistori pugui oferir.\nAra com ara, la parella d'educadors està realitzant una diagnosi del territori i està coneixent els agents implicats en l'atenció a joves des de les diferents àrees municipals: serveis socials, esports, ocupació, cultura, educació, Policia Local o Mossos d'Esquadra.\n- Unes 2.000 persones participen al Survival Zombie de Ripollet [Notícies]\n- El Survival Zombie torna a Ripollet aquest dissabte [Notícies]\n- Els zombis tornaran a infestar Ripollet el 25 de novembre [Notícies]\n- Es presenta la reforma dels locals municipals d'assaig [Notícies]\n- Finalitzen les obres de millora dels locals municipals d'assaig [Notícies]\n- Joventut estrena la marca "Ripollet Jove!" [Notícies]


La bola de vidre de Carretero | El Pati Descobert\n« La insuportable lleugeresa dels estudis de Ciències Polítiques i de l’Administració\n10 Responses to “La bola de vidre de Carretero”\n1 Toni Rodon Abril 20, 2009 a les 7:41 am\nPer cert Sílvia, també pot ser que els votants d’ERC vagin en la línia del què avui ha dit Ridao: que vegin el partit unit i amb els problemes arreglats… Qui sap!\n2 aubachs Abril 20, 2009 a les 7:53 am\nCaram amb els marxistes…;)\na) els militants són més radicals que l’electorat. ok. però el concepte de radical és relatiu; i si el debat es planteja en uns termes diferents de radicalitat? és més radical la postura de RCat respecte la secessió unilateral vs. la postura d’erc que ha ‘abandonat’ el programa amb el que va experimentar un fort increment electoral?\nb) el posicionament ideològic de RCat (menys ‘radical’ en tant se sitúa més al centre) pot coincidir més amb l’electorat potencial/passat d’ERC?\nels dos eixos poden tenir efectes contradictoris fins i tot, així que em penso que he aconseguit no contrubuir positivament al debat…\n3 Sílvia Claveria Abril 20, 2009 a les 8:26 am\nL’elecorat normalment tendeix a quedar-se amb la línia oficialista, em referia a això. D’una altra banda, no en sé gaire sobre les bases en què es construirà el nou partit. Potser es converteix en “la casa gran de l’independentisme” i suma posicions nacionalistes d’altres partits (CiU),ves a saber…\n4 Toni Rodon Abril 20, 2009 a les 8:38 am\nAubachs, bona apreciació. Ara podríem mirar les pàgines webs dels partits i comptar les vegades que diuen la paraula radical 😛\nEstic d’acord. És una paraula que a mi no m’agrada i es fa servir a la babalà sense pensar gaire bé què vol dir.\n5 Carlos Abril 20, 2009 a les 2:05 pm\nPetita aportació: ERC és un partit amb una història i un romanticisme al darrera que no passa desapercebut. És el partit de Macià i Companys. Molts dels que van apostar per Carretero -de fet, jo ho vaig estar pensant molt seriosament- de cap forma abandonaran el vaixell d’ERC. Com a mostra el PI de Rahola i Colom.\n6 Anonymous Abril 21, 2009 a les 12:02 am\nTotes les enquestes diuen que CIU puja i molt i que el PSC atesa llur anticatalanitat baixa. No recollir això a l’enquesta és follia i poca capacitat d’anàlisi.\n7 Sílvia Claveria Abril 21, 2009 a les 7:28 am\nExacte, hi ha poc de verídic en aquestes dades. Qui s’ho prengui com un anàlisi també és foll. Si més no, és un possible però improbable escenari.\n8 Anonymous Abril 22, 2009 a les 3:23 pm\nES CLAR CON L’AIGUA, ELL NO PARLA D’UN ALTRE PARTIT, QUINA DERIA¡ ES TRACTA DE MOVIMENTS SIMILARS A “CIUTADANS PEL CAMBI”. PROU DE DEMAGOGIES¡JUGANT AMB BCN.\n9 Anonymous Abril 28, 2009 a les 10:37 pm\nI qui digui “un anàlisi” enlloc d’una anàlisi també és foll. 😉\n10 Anonymous Abril 30, 2009 a les 11:40 am\n¿Podemos salir de la “gabia”? Seguro¡¡


[Gracia García] 17 de maig: solidaritat i aliances\nYou are here: Home / Veus / Opinions / [Gracia García] 17 de maig: solidaritat i aliances\nTot i que encara queda molt per avançar en matèria social, legal i jurídica, veiem amb esperança com es segueixen fent passos positius en el reconeixement dels drets civils del col·lectiu LGTBIQ. Recentment, el Parlament australià ha aprovat una llei per la qual legalitza el matrimoni entre persones de mateix sexe, menys d’un mes després que la majoria dels ciutadans del país recolzés de forma aclaparadora aquesta legislació en un referèndum postal no obligatori. Una bona notícia que ens demostra que tant les societats com les institucions estem progressant en la conquesta de drets i llibertats. En aquest sentit, també hem de recordar que Catalunya va liderar l’avenç en el reconeixement dels drets LGTBIQ amb l’aprovació de la Llei 11/2014 del 10 d’octubre, per garantir els drets de lesbianes, gais, bisexuals, transgèneres i intersexuals i per eradicar l’homofòbia, la bifòbia i la transfòbia. Aquesta legislació va arribar gràcies a la feina tenaç de les entitats durant molts anys i, tot i que no s’ha desplegat en la seva plenitud, ha suposat un gran avenç per al col·lectiu.\nEn l’àmbit local, Terrassa és avui una ciutat referent en la lluita contra la discriminació i per la igualtat gràcies a la feina que es realitza des de la Regidoria de LGTBIQ. A més, afortunadament comptem amb un teixit associatiu realment implicat i potent, reivindicatiu i divers, que no cessa en la denúncia de casos de violència i abús, així com en la defensa dels drets de les persones LGTBIQ. Des de l’Ajuntament, acompanyem la seva lluita i compartim la necessitat de seguir treballant per aconseguir una igualtat real i efectiva. Al novembre de 2014 s’aprovava el Pacte DASIG (Pacte de ciutat per a la diversitat afectiva, sexual i d’identitat de gènere), al qual ja estan adherides més de 40 entitats i institucions de Terrassa i en el marc del qual s’estan desenvolupant accions en contra de la discriminació i a favor del respecte.\nAquest any, la Jornada del 17 de Maig posa el focus en un tema concret: Solidaritat i Aliances. Un enfocament que pretén ressaltar la necessitat de solidaritat dins de les comunitats de minories sexuals i de gènere, ja que els drets d’un grup específic no es poden assegurar sòlidament si no es garanteixen els drets d’altres grups. En un món cada vegada més global, les injustícies es generalitzen i la força per combatre-les també ha de ser transversal. Només amb implicació aconseguirem avançar en una societat en la qual es comprengui que la diferència, mai ha de generar desigualtat.\nGracia García, Regidora d’LGTBIQ de l’Ajuntament de Terrassa


(S'ha redirigit des de: Universitat de Vic)\nPersonals acadèmics 996 (2018)\nLa Universitat de Vic - Universitat Central de Catalunya (UVic-UCC), és una universitat situada a les ciutats de Vic, Manresa i Granollers. És una universitat privada regida per la Fundació Universitària Balmes. Dedicada a l'educació superior i a la investigació mitjançant la docència i la formació continuada, té els seus fonaments en el principi d'autonomia universitària, expressada en la llibertat de càtedra, d'investigació i d'estudi. La UVic-UCC és membre de la Xarxa Vives d'Universitats.\nJoan Masnou Suriñach Jul 2018 - Gen 2019\n↑ «Fundació Universitària Balmes». [Consulta: 30 novembre 2021].\nObtingut de «https://ca.wikipedia.org/w/index.php?title=Universitat_de_Vic_-_Universitat_Central_de_Catalunya&oldid=30199453»\nLa pàgina va ser modificada per darrera vegada el 20 maig 2022 a les 12:32.


Clàssics de la correcció (1): els espais o blancs – Assessor lingüístic, corrector i traductor\nOn 2 febrer 2014 1 Novembre 2018 Per Jordi ComasòlivesIn Assessorament lingüístic, Correcció, Ensenyament, Llengua, Traducció\nAvui em disposo a encetar una sèrie d’articles sobre els errors tipogràfics més freqüents amb què ens trobem els correctors a l’hora d’enfrontar-nos a un text creat amb un programa d’edició de textos.\nUna norma bàsica de l’escriptura és que les paraules se separen amb un espai o blanc. Si no ho féssim així, el text no s’entendria (eltextnos’entendria) i provocaria confusions (iprovocariaconfusions). En el cas d’un document de Word, l’espai és un caràcter ocult o invisible en forma de punt volat (•), com el de la ela geminada (l·l).\nLa barra espaiadora de l’ordinador —la tecla allargada situada a la part baixa del teclat, entre les tecles Alt i Alt Gr (al teclat estàrdard) o entre les dues tecles Command o Cmd (al dels Mac)— serveix per escriure espais entre les paraules (cada pulsació genera un espai). Però moltes vegades, sense voler, en lloc d’escriure un espai el que fem és escriure’n dos. Seria el cas, per exemple, de llengua··catalana, on hi ha un doble espai (••).\nÉs aleshores quan actuem els correctors, i el que fem és «netejar» el text de dobles espais que són tipogràficament incorrectes. És una feina molt entretinguda i força tècnica, en la qual el nostre gran aliat és l’opció de visualització dels caràcters ocults, que us explico tot seguit.\nPer fer visibles els caràcters ocults, l’únic que heu de fer és pitjar el botó de la barra estàndard del vostre editor de textos on hi ha el símbol ¶ (a la part superior) o prémer la combinació de tecles Control + Maj + 8 (en el cas dels Mac, Command + 8). Us apareixeran tots els espais del text, que vosaltres mateixos podreu corregir. Per fer desaparèixer els punts volats (•) feu l’operació inversa.\nHi·ha·molta·gent·a·qui·no·li·agrada·tenir·visibles·els·caràcters·ocults·perquè destorben·la·visió·del·text·i·«embruten»·la·pantalla. Per això, aquestes persones s’estimen més no tenir activada aquesta opció, però corren el risc d’escriure un doble espai o un espai innecessari.\nVegem, finalment, quins són els espais incorrectes en tipografia quan es combinen amb un signe ortogràfic o de puntuació. Són aquests:\napòstrof l·’ > l’\nL ’escriptura > L’escriptura\npunt volat l ·l > l·l / l· l > l·l\nNovel ·la negra > Novel·la negra / Novel· la negra > Novel·la negra\ncoma ·, > ,\nEn primer lloc , > En primer lloc,\npunt i coma ·; > ;\nAssistiren a la reunió la senyora Maria Parés, presidenta ; el senyor Josep Prats, secretari, i el senyor Ramon Albó, vocal. > Assistiren a la reunió la senyora Maria Parés, presidenta; el senyor Josep Prats, secretari, i el senyor Ramon Albó, vocal.\npunt ·. > .\nQui menja sopes se les pensa totes . > Qui menja sopes se les pensa totes.\ndos punts ·: > :\nPer exemple : pomes, peres i plàtans. > Per exemple: pomes, peres i plàtans.\npunts suspensius ·… > …\n1, 2, 3, 4, 5 … > 1, 2, 3, 4, 5…\nguionet ·-· > –\nvint·–·i·–·cinc > vint-i-cinc\nguió —· > — / ·— > —\n—·Pareu —·els va dir l’Elisa esbufegant·—. Estic molt cansada. > —Pareu —els va dir l’Elisa esbufegant—. Estic molt cansada.\nsigne d’interrogació ¿· > ¿ / ·? > ?\n¿ Per què m’ho dius, tot això ? > ¿Per què m’ho dius, tot això?\nsigne d’exclamació ¡· > ¡ / ·! > !\n¡ Silenci, si us plau ! > ¡Silenci, si us plau!\nparèntesis (· > ( / ·) > )\nLa UAB (·Universitat Autònoma de Barcelona·) va ser fundada el 1968. > La UAB (Universitat Autònoma de Barcelona) va ser fundada el 1968.\nclaudàtors [· > [ / ·] > ]\nVan decidir desembarcar [·les tropes aliades·] a Normandia. > Van decidir desembarcar [les tropes aliades] a Normandia.\ncometes simples ‘· > ‘ / ·’ > ’\nSegons el diccionari, editar vol dir ‘·publicar i posar a la venda·’. > Segons el diccionari, editar vol dir ‘publicar i posar a la venda’.\ncometes dobles angleses “· > “ / ·” > ”\nVaig pensar: “·Està com un llum·”. > Vaig pensar: “Està com un llum”.\ncometes dobles llatines «· > « / ·» > »\nEl lema dels Jocs Olímpics és «·Citius, altius, fortius·». > El lema dels Jocs Olímpics és «Citius, altius, fortius».\n3 respostes a “Clàssics de la correcció (1): els espais o blancs”\nMolt bé, seguiré amb molt d’interès aquesta sèrie sobre errors tipogràfics. L’abús dels espais en blanc per part dels autors és tot un clàssic. Sempre m’he preguntat com pot ser que se’ls dispari tant la mà i en facin tants!\n2 febrer 2014 a les 20:21\t Respon\nGràcies, Marta, pel teu interès. És una qüestió de tenir vista i adonar-se que el text queda lletgíssim amb l’excés d’espais.\nJa ho avanço: la setmana que ve publicaré la segona part de la sèrie, dedicada a l’apòstrof.\n21 febrer 2014 a les 18:27\t Respon\nENTRADES ANTERIORS Selecciona el mes Juny 2019 Mai 2019 Abril 2019 Març 2019 febrer 2019 gener 2019 Desembre 2018 Novembre 2018 Octubre 2018 Setembre 2018 Agost 2018 Juliol 2018 Juny 2018 Mai 2018 Abril 2018 Març 2018 febrer 2018 gener 2018 Desembre 2017 Novembre 2017 Octubre 2017 Setembre 2017 Agost 2017 Juliol 2017 Juny 2017 Mai 2017 Abril 2017 Març 2017 febrer 2017 gener 2017 Desembre 2016 Novembre 2016 Octubre 2016 Setembre 2016 Agost 2016 Juliol 2016 Juny 2016 Mai 2016 Abril 2016 Març 2016 febrer 2016 gener 2016 Desembre 2015 Novembre 2015 Octubre 2015 Setembre 2015 Agost 2015 Juliol 2015 Juny 2015 Mai 2015 Abril 2015 Març 2015 febrer 2015 gener 2015 Desembre 2014 Novembre 2014 Octubre 2014 Setembre 2014 Agost 2014 Juliol 2014 Juny 2014 Mai 2014 Abril 2014 Març 2014 febrer 2014 gener 2014 Desembre 2013 Novembre 2013 Octubre 2013 Setembre 2013 Agost 2013 Juliol 2013 Juny 2013 Mai 2013 Abril 2013 Març 2013 febrer 2013 gener 2013


Calendari: Festes d'Hivern > Dia dels Sants Innocents > Ajuntaments de farsa\nTones de farina per celebrar els Sants Innocents\nIbi (l'Alcoià), del 13 al 30 de desembre\nEls enfarinats imposen la seva llei\nPreparant l'assalt al poder\nEls membres de l'Oposició\nEl quartel dels Enfarinats\nEl 28 de desembre, dia dels Enfarinats o de la Justícia Nova, és una gran festa popular que té com a activitat central una peculiar i explosiva batalla campal amb verdures, coets i farina, entre els dos bàndols satírics que lluiten per prendre simbòlicament el poder polític de la localitat.\nEl dia dels Enfarinats és una de les celebracions més importants de tot el calendari festiu d’Ibi i en cada nova edició aplega més i més espectadors que visiten la vila, atrets per l’espectacularitat de l’esdeveniment. Des que va ser recuperada l’any 1981, la festa compta amb l’entusiasta participació de tot el poble.\nLa festa s'emmarca dins un conjunt de celebracions molt ritualitzades, que comencen el dia de Santa Llúcia i que acaben el 30 de desembre.\nEls actes del dia dels Innocents\nLa nit anterior al dia dels Innocents, les parets del casc antic d’Ibi s’omplen de Bandos, cartells firmats pels Amantats, que anuncien que el dia següent prendran l’edifici de l’Ajuntament i imposaran la seva llei. Es tracta dels Enfarinats, una colla d’uns catorze homes, necessàriament casats, vestits d'una manera estrafolària i cridanera amb roba vella de colors llampants, barrets i cares pintades.\nEl dia 28 a les 9 del matí els Enfarinats fan una carrera des de l’Església fins a l’Ajuntament i el guanyador és proclamat nou Alcalde de la ciutat. És un personatge que porta barret de copa, una gran levita i una vara, símbol de poder, plena de cebes, alls, pastanagues i altres verdures penjant. Els seus ajudants són el Jutge i el Secretari, proveïts d’una gran maça i un llibre on s'ajusten els comptes segons el nou codi instaurat, i els Agutzils, encarregats de feines tan diverses com portar les claus de la presó; fer sonar la corneta per anunciar els bans o portar coets, pols, farina i confeti per castigar qui no compleixi els estrictes preceptes de la Justícia Nova.\nEls Enfarinats instal·len el seu quarter a la plaça de l’Església. A partir de llavors qui gosi entrar en el seu territori serà acusat de tot tipus de delictes i traslladat automàticament a la presó. Quan sembla que els Enfarinats acabaran empresonant o multant tota la població, entra en escena l’Oposició, amb la intenció d’expulsar els nous mandataris. Esclata una batalla sense treva. El carrer és escenari d’una lluita aferrissada amb tomàquets, verdures, farina, immundícies de tot tipus i coets borratxos. Malgrat els seus esforços, els membres de l’Oposició no aconsegueixen el seu propòsit i els Enfarinats, enfurismats, inicien una inspecció general de tot el poble posant multes astronòmiques a tort i a dret. Al final però, les taxes es redueixen i tot queda en una aportació voluntària que es destina a obres benèfiques.\nArriba el temps de la germanor: Enfarinats com l’Oposició, plens de farina, pols de colors i brutícia, signen l'armistici. Ho celebren amb un multitudinari dinar de germanor amb taules al carrer una gran perolada de llegum (un plat típic de la comarca) de la qual mengen tot el que volen. A la tarda comença la Dansà, un seguit de balls que posarà punt i final a la celebració.\nFotografies: Paco Gil i Festa dels enfarinats\nData de publicació digital: 31/12/2004 7138 lectures\n03440 Ibi (l'Alcoià)


Deformant la Història archivos - Pàgina 2 de 9 - Ab Origine Magazine\n«Age of Samurai: Battle for Japan» parla del procés d'unificació de finals del segle XVI, després d'uns cent anys de guerra civil absoluta. I això és del que va la sèrie, dels coneguts com «els tres unificadors del Japó», és a dir, Oda Nobunaga, Toyotomi Hideyoshi i Tokugawa Ieyasu.\nTroya: Fall of a City és una sèrie de vuit episodis estrenada originalment l’any 2018 al canal britànic BBC fruit d’una coproducció entre Estats Units, Regne Unit, Sud-àfrica i Austràlia. El guió està escrit per Joe Barton, David Farr, Nancy Harris i Mika Watkins. Com a creador de la sèrie hi figura David Farr, home darrere de la sèrie Electric Dreams, adaptació de diversos relats de Philip K. Dick. El setè art ja ha transitat en múltiples ocasions les aigües emmetzinades de “l’affair” troià; de fet la sèrie de David Farr probablement no passa de ser un epígraf en una llarguíssima llista de títols que per falta de temps i d’espai no ens aturarem a desglossar.\n«Josep»: de pintor en camps de concentració a il·lustrador glorificat a Mèxic i Estats Units\nAl film "Josep" ens hem de situar al febrer de 1939. Des dels ulls d’un jove soldat gendarme i un pintor català s’explica com aquests dos personatges forgen una amistat, com França creà el primer camp de concentració el 3 de febrer de 1939 a Argelès i s’il·lustra el que van patir catalans i espanyols en els camps de concentració. Les condicions de vida en aquests eren nefastes, els refugiats eren tractats com si fossin presoners de guerra, a més no existia l’aigua potable, els banys, el menjar i medicaments, i tot aquest conjunt de mancances provocà que ràpidament augmentessin les malalties i les morts.\n«Vinland Saga»: una saga islandesa del segle XXI\nMakoto Yukimura realitza la seva pròpia adaptació de l’Era Vikinga i de les sagues islandeses en una sèrie de còmics manga “seinen” (orientada a un públic jove-adult) anomenada Vinland Saga, que començà a publicar l’any 2005.\nAnterior Pàgina1 Pàgina2 Pàgina3 Pàgina4 … Pàgina9 Següent


Ensenyant 225 de 225 Propietats - PAG 19/19\nApartament - Torrevieja (Los Frutales) , Superfície Construïda 45m2, piscina, Urbanització.\nApartament - Torrevieja (San luis) , Superfície Construïda 65m2, 2 Habitacions, 1 Banys, Distància del mar 3...\nApartament - Torrevieja (Centro) , Superfície Construïda 50m2, 1 Habitació , 1 Banys, piscina.\nPis - Torrevieja (Cabo cervera) , Superfície Construïda 50m2, 1 Habitació , 1 Banys, Ascensor.\nÀtic - Torrevieja (Playa del cura) , Superfície Construïda 55m2, 1 Habitació , 1 Banys, 200 Distància del...\nApartament - Torrevieja , Superfície Construïda 50m2, 1 Habitació , 1 Banys, Ascensor, piscina.\nApartament - Torrevieja , Superfície Construïda 55m2, 1 Habitació , 1 Banys, piscina, Urbanització.\nApartament - Torrevieja (Playa de los locos) , Superfície Construïda 45m2, 1 Habitació , 1 Banys, Ascensor.\nApartament - Torrevieja , Superfície Construïda 55m2, 1 Habitació , 1 Banys, 800 Distància del mar,...


EntradaAutor: Jaleturu » dg. des. 29, 2019 11:12 pm\naixò està una miqueta tranquil·let!\nfelicitats a totes les que ja teniu el vostre tercer en braços o a la panxona.\nNosaltres finalment ens hem decidit i ja estem començant a cercar.\nEl que més em preocupa, tot i que ja sé que és una tonteria, és la diferència d'edat amb els altres germans. El gran en té 8 i la petita en farà 5 el més que ve. Suposo q la diferència d'edat entre ells es notarà, però de ben segur que s'estimaran un munt.\nUs aniré informant de tot plegat,


NOVA PROGRAMACIÓ D'ARTS ESCÈNIQUES AL PARANIMF. VEU Revista cultural de la Universitat d'Alacant\nNOVA PROGRAMACIÓ D'ARTS ESCÈNIQUES AL PARANIMF\nEl Vicerectorat d'Extensió Universitària presenta la nova programació d'arts escèniques del Paranimf de la Universitat d'Alacant per al primer quadrimestre del curs acadèmic 2007-2008, una oferta jove i alternativa de música, teatre i dansa que inclou actuacions com Lorca eran todos, l'espectacle escrit i dirigit per Pepe Rubianes, i els concerts d’Ismael Serrano i Sidonie, una banda que posarà la nota pop a la temporada musical. La dansa estarà representada amb Un gramo de locura, de la companyia de Teatres de la Generalitat Valenciana, i el polifacètic Albert Pla durà a escena la seua última proposta, El malo de la película, una obra que s'allunya dels convencionalismes del teatre i que combina el muntatge audiovisual amb passatges dramàtics i projeccions cinematogràfiques, així com la música en directe de les seues últimes composicions.\nTambé continuaran les sessions matinals, a les 12.00 h, amb l'escenificació de les obres teatrals destinades a la comunitat universitària i als IES de la província.\nEl 24 d'octubre es representarà la tragèdia d’Eurípides Ifigenia en Áulide, del Teatre Clàssic Universitari, dirigida per Charo Amador. Andrés Vinaches dirigeix el Teatre Clàssic Universitari.\nEl 6 de novembre, les taules del Paranimf albergaran la comèdia musical El blues de Macky Navaja, del Teatro Universitario, basada en textos de Tábano, John Gay i Bertolt Brecht. L'obra ha sigut dirigida per Juan Luis Mira.\nEl 4 de desembre, a les 11.00 h en el Col·legi Major, El Teatro del Buscavidas escenifica Aula abierta de filosofía. Dossier Cachai, una experiència pedagògica que tracta de denunciar les estructures de funcionament del nou ordre mundial neoliberal a través de la història de dos germans perseguit per un règim militar dictatorial.\nL’11 de desembre visita la UA l'Aula de Teatre de la Universitat d'Ourense Maricastaña, amb l'obra Unicornio, una història sobre l'amistat i la recerca incessant dels somnis.\nEl 22 de gener es representarà l'obra del Teatre Universitari En cap cap cap, basada en textos del teatre de l'absurd, dirigida per Tomás Mestre.\nToca, toca. Els concerts joves de la UA i Momo\nEl 18 d'octubre, dins del programa Paranimf, tindrà lloc una nova edició de Toca toca. Els concerts joves de la UA, els concerts que promouen les bandes emergents del nostre entorn, amb l'actuació de Rosewood, que s'iniciarà a les 19.30 h. Momo Cortés, amb un especial tribut a Queen, tancarà el concert a partir de les 20.30 h.\nPrograma Paranimf: teatre\nEl 30 d'octubre arribarà a la UA Lorca eran todos, un sentit homenatge a la figura del gran poeta i a tots aquells demòcrates que van morir afusellats durant la Guerra Civil, escrit i dirigit per Pepe Rubianes.\nEls dies 13 i 14 de novembre, en el marc de la Mostra d'Autors Contemporanis, es representaran respectivament L'infern de Marta, de Pasqual Alapont, la història d'una jove maltractada que lluita per salvar la vida, i Cantando bajo las balas, d'Antonio Álamo, un espectacle que protagonitza Millán Astray, amb la referència constant a Unamuno, que enfronta les dues visions d'una Espanya convulsa per l'inici de la Guerra Civil.\nEl 21 de novembre, Xavi Castillo i la seua companyia Pot de Plom tornen a la UA amb una altra de les seues hilarants aventures, en aquesta ocasió L'estrany viatge.\nEl 28 de novembre, el Teatre Nacional de Targu Mures (Romania) escenifica, en versió castellana, Manolo o el don de amar, una obra basada en una balada popular de tradició oral, on la música i la coreografia d'inspiració folklòrica s'entrellacen amb els versos de la coneguda balada de la literatura oral romanesa i els del poeta i filòsof Lucian Blaga.\nEl 12 de desembre, Albert Pla, en El malo de la película, es transfigura en un advocat que treballa per a una corporació multinacional immobiliària que s'encarrega de transformar una recòndita i idíl·lica zona rural en un polígon industrial. Aquest espectacle és un insòlit muntatge que combina el teatre, el cinema i la música.\nLa primera cita musical del Paranimf, Noche de Ramadán, es desenvoluparà el 10 d'octubre. Farida i Iraqui Maqam Ensemble reviuran la música maqam iraquiana en un repte que ha permès a la cantant obtenir el premi a la millor intèrpret del segle XX en aquest estil de mans del Ministeri de Cultura iraquiana i la Casa del Maqam. Aquest concert compta amb la col·laboració del Ministeri d'Assumptes Exteriors i de Cooperació i del Centre d'Estudis de la Dona (CEM).\nDesprés del concert del Toca, toca i Momo, que es farà el 18 d'octubre, se celebrarà el 7 de novembre l'actuació de dansa contemporània Un gramo de locura, d'Eva Bertomeu i Fernando Hurtado. Aquests dos formen un duo espectacular que intenta aprofundir en les necessitats no cobertes, en les paraules que deixem per dir, pendents de pronunciar, en les coses per fer.\nEl 20 de novembre, Ismael Serrano presentarà en el Paranimf el seu últim disc, Sueños de un hombre despierto (2007), on de nou desplega les seues intenses melodies i intimitats lletres.\nEl 19 de desembre se celebrarà el I Encuentro del Tango y el Folcklore Argentino, a càrrec de Buenos Aires Hora Tango i Pachamama, amb la direcció musical de Roque Martínez Ríos.\nEl 10 de gener es pujarà a l'escenari la banda Sidonie, que presentarà l'àlbum Nuestro baile del viernes, on segons afirma el grup han tornat la mirada a compositors com Goffin-King, Holland-Dozier-Holland, Bacharach-David o Ray Davies.\nL'última actuació del quadrimestre es farà el 16 de gener, amb l'espectacle de dansa tradicional Íntim, del grup del Campello Salpassa, una agrupació que té com a objectiu fonamental la recuperació del folklore autòcton, bàsicament la música i la dansa.\nSala Aifos. De dilluns a divendres de 10.00 a 14.00 i de dilluns a dijous de 16.00 a 19.00 h.\nSi tienes TIU de la UA pots adquirir la teua entrada a preu reduït. Només has d'arreplegar el TIQUET DESCOMPTE presentant la TIU en la sala Aifos, i lliurar-lo en el punt de venda (Llibreria Compas i FNAC) en el moment de fer la compra.\nFitxer adjunt: Cartel de la programació